ເກົາຫລີເໜືອ ໂຈະການສ້າງ ຖານຍິງ ລູກສອນໄຟ ແຫ່ງໃໝ່
ເກົາຫລີເໜືອ ຫລ້າຊ້າການສ້າງຖານຍິງລູກສອນໄຟ ທີ່ຈະໃຊ້ເວລາ ຕື່ມອີກສອງປີ.
ສະຖາບັນຄົ້ນຄົ້ວແຫ່ງນຶ່ງທີ່ມີສຳນັກງານຢູ່ສະຫະລັດ ກ່າວວ່າ ຮູບພາບໃໝ່ທີ່ຖ່າຍຈາກດາວທຽມ ສະແດງໃຫ້ເຫັນວ່າ ເກົາຫລີເໜືອ ໄດ້ຢຸດການກໍ່ສ້າງທີ່ຖານສົ່ງ ຊຶ່ງສາມາດໃຊ້ ທົດລອງລູກສອນໄຟຂ້າມທະວີບໄດ້ນັ້ນ ເວັບໄຊທ໌ຊື່ວ່າ 33 North ກ່າວວ່າ ການຫລ້າຊ້າ ອາດເນື່ອງມາຈາກເກີດຝົນ ຕົກໜັກຫວ່າງມໍ່ໆມານີ້ ຊຶ່ງອາດຈະເຮັດໃຫ້ໂຄງການນີ້ ສຳເລັດຊ້າກວ່າກຳນົດ ເຖິງອີກສອງປີ ຖານສົ່ງແຫ່ງໃໝ່ ຊຶ່ງຕັ້ງຢູ່ທີ່ຖານສົ່ງດາວທຽມ Tonghae ມີກໍານົດຈະສ້າງສຳ ເລັດ ປະມານປີ 2015 ແຕ່ພວກນັກຄົ້ນຄວ້າກ່າວວ່າ ບັນດາຮູບພາບທີ່ຖ່າຍໃນວັນທີ 29 ເດືອນສິງຫາ ຍັງໄດ້ສະແດງໃຫ້ເຫັນວ່າພຽງຢາງກໍາລັງປະຕິບັດງານຢູ່ທີ່ຖານສົ່ງລູກສອນໄຟ ທີ່ມີຢູ່ແລ້ວ ໃນສະຖານທີ່ແຫ່ງດຽວກັນ ທີ່ເຄີຍໃຊ້ທົດລອງ ສົ່ງລູກສອນໄຟຄັ້ງ ກ່ອນໆນັ້ນ ເຖິງແມ່ນວ່າ ລາຍງານແຈ້ງໃຫ້ຊາບວ່າ ບໍ່ໄດ້ເຫັນຮ່ອງຮອຍໃດໆກ່ຽວກັບວ່າຈະມີການ ສົ່ງລູກສອນໄຟກໍຈິງ ແຕ່ກໍໄດ້ກ່າວວ່າ ເກົາຫລີເໜືອຍັງສາມາດຍິງລູກສອນໄຟ ລະຍະ ໄກ ຈາກຖານສົ່ງທີ່ Sahae ໄດ້ ຊຶ່ງເປັນບ່ອນດຽວກັນກັບທີ່ເຂົາເຈົ້າໄດ້ທົດລອງຍິງລູກສອນໄຟທີ່ປະສົບກັບຄວາມຫລົ້ມແຫລວ ໃນເດືອນເມສາແລ້ວນີ້ ເກົາຫລີເໜືອກ່າວວ່າ ການຍິງລູກສອນໄຟຂອງຕົນໃນເດືອນເມສາແລ້ວ ໄດ້ແນ ໃສ່ການສົ່ງດາວທຽມຂຶ້ນສູ່ວົງໂຄຈອນ ແຕ່ສະຫະລັດ ແລະປະເທດອື່ນໆ ໄດ້ປະນາມການກະທໍາດັ່ງກ່າວ ໂດຍກ່າວວ່າ ມັນແມ່ນຂໍ້ອ້າງການ ເພື່ອໃຊ້ສຳຫຼັບ ທົດລອງຍິງລູກສອນໄຟລະຍະໄກ ທີ່ຖືກຫ້າມໂດຍການລົງໂທດຂອງສະຫະປະ ຊາຊາດ